# Inspiration til sandt/falsk-spørgsmål til personalemøde

1. Hvis man skal indsamle id-oplysninger fra en kunde, så er fremgangsmåde: Tag billede, gem på pc og send email.

* FALSK – Tilføj selv uddybende forklaring.

1. X er omfattet af persondataforordningen, selvom vi ikke behandler helbredsoplysninger.

* SANDT - forklaring: Alle danske virksomheder er omfattet. Vi behandler masser af persondata på vegne af vores medarbejdere og kunder.

1. Antal tegn i et password er den vigtigste faktor ift. hvor stærkt det er:

* SANDT - Forklaring: Antallet af tegn har en meget større betydning end brugen af små og store bogstaver, specialtegn osv. Jo længere jo stærkere.

1. Hvis der er kode på et wifi-netværk, så er det sikkert at logge på.

* FALSK - selvom der er kode, er netværket ikke nødvendigvis sikkert.

1. Hvis jeg skal på wifi, når jeg er "ude af huset" bør jeg anvende "internetdeling" på min smartphone i stedet for det lokale wifi.

* SANDT - når du bruger "internetdeling" på din smartphone, så opretter du et netværk, som kun du har kontrol over.

1. Der bliver taget backup af indholdet på min pc.

* FALSK - der bliver ikke taget backup af indholdet på din lokale pc. Det er kun fællesdrevet, som er omfattet af backuppen. Hvis du mister din pc, så risikerer du derfor at miste dit arbejde, hvis du gemmer lokalt.  
    
  (Dette er oftest tilfældet. Denne skal rettes til sandt hvis jeres backup-løsning omfatter medarbejdernes enkelte PC’er.

1. Det er ok at modtage en mail fra en kunde, som indeholder følsomme oplysninger om kundens sygdomsforløb.

* SANDT - du kan ikke kontrollere hvad der bliver sendt til dig. Du kan derimod kontrollere hvordan du behandler disse oplysninger efter modtagelsen.

1. Hvis jeg modtager en mail med følsomme persondata, så skal jeg arkivere mailen med det samme.

* FALSK - følsomme persondata bør ikke gemmes i din mailboks. Persondata skal gemmes i relevante systemer, hvis de er relevante. Ellers bør de slettes.

1. Det er helt ufarligt at klikke på link i en mail, hvis bare jeg har antivirus på min pc.

* FALSK - et klik på en link kan give it-kriminelle "bagdør" til systemer og udstyr selvom du har installeret antivirus.

1. Hvis du modtager en mail, som tydeligvis er et forsøg på svindel, er det vigtigste, at du sletter den hurtigt?

* FALSK - det vigtigste er, at du giver besked til den it-ansvarlige, så han/hun kan forhindre andre i at blive snydt.

1. Hvis du finder et usb-stik, så bør du først tjekke indhold i forsøg på at finde og at returnere til retmæssige ejer.

* FALSK - usb-stik kan indeholde skadelige filer. Derfor bør usb-stik overdrages til IT, som kan undersøge dem under sikre forhold.

1. Opdateringer til programmer på min pc skal gennemføres, når jeg har tid.

* FALSK - opdateringer skyldes tit lukning af sikkerhedshuller og bør derfor altid gennemføres med det samme.

13.   Opdateringer til programmer på min pc er noget, som IT håndterer.

a.       SANDT/FALSK - Afhængig af jeres setup.

1. Det er ok at sende mail fortrolige eller følsomme personoplysninger, så længe det er fra min officielle firmakonto.

* FALSK – jf. persondataforordningen skal alle fortrolige og følsomme personoplysninger sendes som krypteret (vigtigt at være opmærksom på kravet for TLS 1.2 jf. vejledning fra Datatilsynet og om dette understøttes på jeres mailserver).

1. Ansvaret for X’s behandling af den enkelte kundes persondata ligger hos den enkelte kunde, da der er afgivet samtykke

* FALSK – selvom der er givet samtykke til behandling, er det altid vores ansvar at sikre behandlingen, f.eks. ift. sende fortrolige og følsomme personoplysninger via sikker mail